Lav et referat af nedenstående tekst:

Tekst:
Efter en fem uger lang rejse var det med et stort smil Inger Pedersen fredag morgen klokken 06 kom i land på Bornholm. - Det har været en fantastisk tur, fortæller Inger Pedersen. Hun har været på en overordentlig lang tur - hele vejen fra Læsø til Bornholm. Planen var godt nok, at det kun var de fire hjul på kørestolen og nogle færger, der skulle bringe hende fra A til B, men enkelte gange måtte hun se sig nødsaget til at bukke under for stejle bakker og i stedet få et lift. - Jeg har simpelthen mødt så mange dejlige mennesker undervejs på turen. Jeg er så vildt glad for alt det, jeg har oplevet. Natten til fredag tog hun sidste etape, da hun klokken 00.30 steg på færgen fra Køge til Bornholm. Selvom en så lang en tur for nogle kan lyde helt uoverskuelig, så har det i det mindste ikke været med fuld oppakning. Bagagen har hun holdt på et minimum, og overnatning har hun løst med hjælp fra bekendte over det meste af landet. Ingers helt store drøm er at komme til Folkemødet på Bornholm, der starter den 15. juni. Nu har hun helt selv opfyldt den ved at tilbagelægge den lange rejse i kørestol og ved hjælp af en masse armkræfter. - Jeg skal prøve at lave interviews med nogle folk, hvis de gider at snakke med mig, og høre om hvad de synes og tilstanden i Danmark rent politisk, fortæller hun. Folkemødet var ikke det eneste, der trak i hende. For fire år siden mistede hun sit ene ben, og hun besluttede derfor, at nu var det tid til en masse nye oplevelser. - Nu har jeg brugt fire år på at blive tryg i min kørestol og blive tryg ved hvor jeg bor, så nu skal der ske noget andet. Jeg har brug for nye udfordringer. Returrejsen har hun planlagt, og den kommer ikke til at indebære lige så meget frisk luft. Hun tager nemlig færgen til Køge, hvor hendes søster henter hende. Men erfaringerne fra turen til Bornholm, kunne hun godt ske at få brug for. Hun drømmer nemlig om at komme til Kulturmødet på Mors, og mon ikke den tur også kan tilbagelægges i kørestol.

Referat:
Mere end 250 kilometer har Inger Pedersen tilbagelagt i sin kørestol på vejen fra Læsø til Bornholm.